ddrg/super_eurlex huggingface dataset:
(8)

SEAC je 9. ožujka 2015. donio mišljenje primjećujući da će se u jednom postrojenju postojeći članci koji sadržavaju azbest rastaviti do 2025., a u drugom postrojenju upravitelj tvrdi da će ispitivanja na razini proizvodnje s dijafragmama bez krizotila koja su u tijeku dovesti do potpune zamjene najkasnije do 2025. SEAC je zaključio i da bi hitnim zatvaranjem tog postrojenja nastali troškovi u vidu izgubljene dodane vrijednosti i radnih mjesta te je primio na znanje da se upravitelj drugonavedenog postrojenja obvezao prekinuti sav uvoz krizotila do kraja 2017. S obzirom na opći cilj postupnog ukidanja uporabe krizotila u EU-u te u cilju veće jasnoće i transparentnosti postojećeg izuzeća, SEAC je savjetovao da bi trajanje izuzeća koja dodjeljuju države članice za stavljanje na tržište dijafragmi i vlakana trebalo ograničiti na razdoblje do kraja 2017. i zaključio da je predložena izmjena postojećeg ograničenja, kako ga je izmijenio SEAC, najprimjerenija mjera na razini Unije.
(25)

Podnositelj zahtjeva tu je tvrdnju osporio navodeći da sve duktilne cijevi, bez obzira na to jesu li obložene ili nisu, imaju zajednička osnovna fizička, tehnička i kemijska svojstva i istu krajnju namjenu. Podnositelj zahtjeva tvrdio je nadalje da se unutarnje i vanjsko oblaganje smatraju završnom obradom, da čine samo do 20 % ukupnog troška proizvodnje duktilnih cijevi te se njima ne mijenjaju osnovna svojstva duktilnih cijevi. Podnositelj zahtjeva naglasio je i da neobložene cijevi nemaju učinkovitu krajnju tržišnu funkciju ili namjenu osim prijenosa vode i otpadnih voda te se ne prodaju na tržištu Unije, nego prije stavljanja u promet moraju nužno biti obložene radi njihova usklađivanja s normama EU-a. Osim toga, neobložene cijevi od duktilnog lijevanog željeza obuhvaćene su istom carinskom oznakom kao obložene cijevi i stoga bi njihovo isključivanje moglo dovesti do izbjegavanja svih kompenzacijskih mjera i umanjiti učinkovitost tih mjera s obzirom na znatan kapacitet indijskih izvoznika za obavljanje oblaganja u Uniji (oko 80 000 tona godišnje). U tom pogledu podnositelj zahtjeva nadalje je tvrdio da se indijski uvoz neobloženih cijevi znatno povećao od 2013. te da je taj uvoz bio gotovo tri puta veći 2015. nego 2013. Prema mišljenju podnositelja zahtjeva, taj bi se trend mogao nastaviti.
6.

U članku 67. dodaje se sljedeći stavak 3.: „3. O svakoj odluci donesenoj u skladu s člankom 53.a stavkom 1. države članice obavješćuju Komisiju do prvog dana u mjesecu koji slijedi nakon mjeseca u kojemu je izvršeno prvo plaćanje ili isplata predujmova poljoprivrednicima za dobrovoljnu proizvodno vezanu potporu. Međutim, ako je takvo plaćanje izvršeno u razdoblju od 16. do 31. listopada, navedena se obavijest dostavlja do 1. prosinca. U toj se obavijesti navodi sljedeće: (a) popis obuhvaćenih mjera i preneseni iznosi; (b) za svaku obuhvaćenu mjeru, prihvatljive površine ili broj životinja u odgovarajućoj godini potraživanja nakon izvršenih svih provjera podnesenih zahtjeva; (c) za svaku obuhvaćenu mjeru, obrazloženje da se prijenosom ne potiče povećanje proizvodnje iznad trenutačnih razina proizvodnje te da odluke o kojima je Komisija obaviještena u skladu s člankom 54. Uredbe (EU) br. 1307/2013 i stavcima 1. i 2. ovog članka ne postaju ništavne.”
(9)

S obzirom na to da cilj ove Uredbe, to jest stavljanje izvan snage niza zastarjelih akata Unije u području policijske i pravosudne suradnje u kaznenim stvarima koji pripadaju schengenskoj pravnoj stečevini, ne mogu dostatno ostvariti države članice nego se on na bolji način može ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji (UEU). U skladu s načelom proporcionalnosti, utvrđenim u tom članku, ova Uredbom ne prelazi ono što je potrebno za ostvarivanje tog cilja.
6.

Zemljopisna proširenost, uključujući državu podrijetla ako nije ista kao i država izvješćivanja, pozitivnih slučajeva GSE-a i grebeža. Navodi se godina, a gdje je to moguće i mjesec rođenja za svaki slučaj TSE-a u goveda, ovaca i koza. Navode se slučajevi TSE-a koje se smatra atipičnim. Za slučajeve grebeža obavješćuje se o rezultatima primarnog i sekundarnog molekularnog testiranja iz Priloga X. poglavlja C točke 3.2. podtočke (c), ako je primjereno.
(2)

Proizvod koji podliježe evidentiranju („predmetni proizvod”) jesu plosnati valjani proizvodi od željeza ili nelegiranog čelika ili drugog legiranog čelika, isključujući nehrđajući čelik, svih širina, hladnovaljani (hladnoreducirani), koji nisu platirani niti prevučeni, samo hladnovaljani (hladnoreducirani) i dalje neobrađeni, ali ne uključujući: — plosnate valjane proizvode od željeza ili nelegiranog čelika, svih širina, hladnovaljane (hladnoreducirane), koji nisu platirani niti prevučeni, samo hladnovaljane i dalje neobrađene, u kolutima ili nenamotane, svih debljina, elektrolimove, — plosnate valjane proizvode od željeza ili nelegiranog čelika, svih širina, hladnovaljane (hladnoreducirane), koji nisu platirani niti prevučeni, u kolutima, debljine manje od 0,35 mm, žarene (poznate i kao „crne ploče”), — plosnate valjane proizvode od ostalih legiranih čelika, svih širina, od silicijskog elektročelika, i — plosnate valjane proizvode od legiranog čelika, samo hladnovaljane (hladnoreducirane) i dalje neobrađene, od brzoreznog čelika, podrijetlom iz Kine i Rusije („predmetne zemlje”), trenutačno razvrstani u oznake KN ex 7209 15 00, 7209 16 90, 7209 17 90, 7209 18 91, ex 7209 18 99, ex 7209 25 00, 7209 26 90, 7209 27 90, 7209 28 90, 7211 23 30, ex 7211 23 80, ex 7211 29 00, 7225 50 80 i 7226 92 00. Te oznake KN imaju samo informativnu svrhu.
Informacije o homologacijskom postupku izabranom u skladu s člankom 20. stavkom 1. Uredbe (EU) br. 167/2013 Europskog parlamenta i Vijeća Obrazac opisne dokumentacije Ispravno popunjena verzija ove izjave mora biti uključena u opisnu dokumentaciju. Ja, dolje potpisani: [ … (puno ime i položaj)] Naziv i adresa proizvođača (4): … Naziv i adresa zastupnika proizvođača (ako postoji) (4): … Ovime podnosim zahtjev za homologacijski postupak: (a) homologacija tipa korak po korak (1) (b) homologacija tipa u jednom koraku (1) (c) miješana homologacija tipa (1) Ako su izabrani postupci (a) ili (c), sukladnost sa zahtjevima iz točke (b) navodi se za sve sustave, sastavne dijelove i zasebne tehničke jedinice. Višestupanjska homologacija tipa izabrana u skladu s člankom 20. stavkom 5. Uredbe (EU) br. 167/2013: da/ne (1) Podaci o vozilu (vozilima) koje treba ispuniti ako se zahtjev odnosi na EU homologaciju tipa cijelog vozila: 1.1. Marka (trgovačka oznaka proizvođača) (4): … 1.2. Tip (2): … 1.2.1. Varijanta (varijante) (2): … 1.2.2. Izvedba (izvedbe) (2): … 1.2.3. Trgovački naziv (nazivi) (ako postoji): … 1.2.4. Homologacijski broj (brojevi) iz prethodne faze (prethodnih faza) (4): … 1.3. Kategorija, podkategorija i indeks brzine vozila (3): … Podnosim zahtjev za homologaciju: (a) tipa za potpuno vozilo (1) (b) tipa za dovršeno vozilo (1) (c) tipa za nepotpuno vozilo (1) (d) tipa vozila s potpunim i nepotpunim varijantama (1) (e) tipa vozila s dovršenim i nepotpunim varijantama (1) Podaci koje treba ispuniti ako se zahtjev odnosi na homologaciju tipa sustava/ sastavnog dijela/zasebne tehničke jedinice (1): 2.1. Marka (marke) (trgovačka oznaka (oznake) proizvođača): … 2.2. Tip (5): … 2.2.1. Trgovački naziv (nazivi) (ako postoji): … 2.5.2. Proizvođačeva oznaka tipa (navedena na motoru ili drugim sredstvima identifikacije): … (1): … 2.8. Virtualna ispitna metoda i/ili samoispitivanje (1) 2.8.1. Pregled virtualno ispitanih i/ili samoispitanih sustava, sastavnih dijelova ili zasebnih tehničkih jedinica u skladu s člankom 27. stavkom 4. i člankom 60. Uredbe (EU) 167/2013: Tablični prikaz virtualnog ispitivanja i/ili samoispitivanja Upućivanje na delegirani akt Broj priloga Zahtjev Ograničenja/napomene 2.8.2. Detaljno izvješće o potvrđivanju virtualnog ispitivanja i/ili samoispitivanja priloženo: da/ne (1) Mjesto: … Datum: … Potpis: … Ime i položaj u poduzeću: …
23.

Nakon unosa koji se odnosi na subjekt „Organska Kontrola” umeću se sljedeći novi unosi: „‚ORSER’ 1. Adresa: Pariz Caddesi No: 6/15, Ankara 06540, Turska 2. Internetska adresa: http://orser.com.tr 3. Treće zemlje, dotični kodni brojevi i dotične kategorije proizvoda: Treća zemlja Kodni broj Kategorija proizvoda A B C D E F Turska TR-BIO-166 x — — x — — 4. Iznimke: proizvodi iz razdoblja prijelaza na ekološku proizvodnju 5. Trajanje uvrštenja na popis: do 30. lipnja 2018. ‚Overseas Merchandising Inspection Co., Ltd.’ 1. Adresa: 15-6 Nihonbashi Kabuto-cho, Chuo-ku, Tokyo 103-0026, Japan 2. Internetska adresa: http://www.omicnet.com/omicnet/services-en/organic-certification-en.html 3. Treće zemlje, dotični kodni brojevi i dotične kategorije proizvoda: Treća zemlja Kodni broj Kategorija proizvoda A B C D E F Japan JP-BIO-167 — — — x — — 4. Iznimke: proizvodi iz razdoblja prijelaza na ekološku proizvodnju, vino i proizvodi obuhvaćeni Prilogom III. 5. Trajanje uvrštenja na popis: do 30. lipnja 2018.”
1.

Pod naslovom „Fizičke osobe” u Prilogu I. Uredbi (EZ) br. 881/2002 dodaju se sljedeći unosi: (a) „Abd Al-Aziz Aday Zimin Al-Fadhil (također (a) Abd al-Aziz Udai Samin al-Fadhli; (b) Abd al-Aziz Udai Samin al-Fadhl; (c) Abd al-Aziz Adhay Zimin al-Fadhli; (d) Abdalaziz Ad'ai Samin Fadhli al-Fadhali). Datum rođenja 27.8.1981. Mjesto rođenja: Kuvajt. Nacionalni identifikacijski broj: 281082701081. Datum uvrštenja iz članka 2.a stavka 4. točke (b): 21.9.2015.” (b) „Abd Al-Latif Bin Abdallah Salih Muhammad Al-Kawari (također (a) Abd-al-Latif Abdallah Salih al-Kawari, (b) Abd-al-Latif Abdallah Salih al-Kuwari, (c) Abd-al-Latif Abdallah al-Kawwari, (d) Abd-al-Latif Abdallah al-Kawari, (e) Abu Ali al-Kawari). Datum rođenja 28.9.1973. Državljanstvo: katarsko. Br. putovnice: (a) katarska putovnica broj 01020802; (b) katarska putovnica broj 00754833 izdana 20.5.2007.; (c) katarska putovnica broj 00490327 izdana 28.7.2001. Nacionalni identifikacijski broj: katarska osobna iskaznica broj 27363400684. Adresa: Al-Laqtah, Katar. Datum uvrštenja iz članka 2.a stavka 4. točke (b): 21.9.2015.” (c) „Hamad Awad Dahi Sarhan Al-Shammari (alias Abu Uqlah al-Kuwaiti). Datum rođenja: 31.1.1984. Državljanstvo: kuvajtsko. Br. putovnice: kuvajtska putovnica broj 155454275. Nacionalni identifikacijski broj: kuvajtska osobna iskaznica broj 284013101406. Datum uvrštenja iz članka 2.a stavka 4. točke (b): 21.9.2015.” (d) „Sa'd Bin Sa'd Muhammad Shariyan Al-Ka'bi (alias (a) Sa'd bin Sa'd Muhammad Shiryan al-Ka'bi; (b) Sa'd Sa'd Muhammad Shiryan al-Ka'bi; (c) Sa'd al-Sharyan al-Ka'bi; (d) Abu Haza'; (e) Abu Hazza'; (f) Umar al-Afghani; (g) Abu Sa'd; (h) Abu Suad. Datum rođenja: 15.2.1972. Državljanstvo: katarsko. Br. putovnice: katarska putovnica broj 00966737. Datum uvrštenja iz članka 2.a stavka 4. točke (b): 21.9.2015.”
(5)

U tim okolnostima dodjela nove financijske pomoći Unije državi članici čija je valuta euro trebala bi biti uvjetovana donošenjem mjera kojima bi se državama članicama čija valuta nije euro osigurala potpuna nadoknada u slučaju neplaćanja u okviru EFSM-a, što dovodi do upotrebe resursa iz općeg proračuna Unije i/ili zahtjeva za dodatnim resursima koje Komisija upućuje državama članicama čija valuta nije euro. Primjerene bi mjere trebale također biti uspostavljene kako bi se osiguralo da ne dođe do prekomjerne naknade državama članicama čija valuta nije euro ako dođe do aktiviranja instrumenata za zaštitu općeg proračuna Unije, uključujući i povrat duga, prema potrebi prijebojem s iznosima potraživanja i plaćanjima tijekom vremena.
5.

Nakon članka 16. umeće se sljedeće poglavlje VI.a: „POGLAVLJE VI.a OGRANIČENJA UPORABE INFORMACIJA DOBIVENIH TIJEKOM POSTUPKA KOMISIJE Članak 16.a 1. Informacije dobivene u skladu s ovom Uredbom upotrebljavaju se samo u svrhu sudskog ili upravnog postupka za primjenu članaka 101. i 102. Ugovora. 2. Uvid u korporativne izjave poduzetnika pokajnika u smislu članka 4.a stavka 2. ili u prijedlog za nagodbu u smislu članka 10.a stavka 2. odobrava se samo u svrhu ostvarivanja prava na obranu u postupcima pred Komisijom. Informacije iz takvih izjava i prijedloga stranka koja je dobila uvid u spis može upotrebljavati samo ako su one potrebne za ostvarivanje njezinih prava na obranu u postupcima: (a) pred sudovima Europske unije koji revidiraju odluke Komisije; ili (b) pred sudovima država članica u predmetima koji su izravno povezani s predmetom u kojem je uvid odobren i koji se odnose na sljedeće: i. raspodjelu novčane kazne među sudionicima kartela koju im je zajednički i pojedinačno izrekla Komisija; ili ii. reviziju odluke kojom je tijelo nadležno za tržišno natjecanje države članice utvrdilo povredu članka 101. UFEU-a. 3. Sljedeće kategorije informacija dobivene u skladu s ovom Uredbom ne upotrebljavaju se u postupcima pred nacionalnim sudovima dok Komisija ne zaključi svoje postupke protiv svih stranaka pod istragom donošenjem odluke u skladu s člancima 7., 9. ili 10. Uredbe (EZ) br. 1/2003 ili na neki drugi način ne završi svoj postupak: (a) informacije koje je pripremila druga fizička ili pravna osoba posebno za postupak Komisije; i (b) informacije koje je Komisija sastavila i poslala strankama tijekom svojih postupaka.”
2.

Točke od 2.5.4. do 2.5.7. zamjenjuju se sljedećim: „2.5.4 Predlagatelj nije obvezan provoditi dodatnu eksplicitnu ocjenu rizika za rizike koji se upotrebom kodeksa prakse ili referentnih sustava već smatraju prihvatljivima. 2.5.5 Ako hazardi proizlaze iz kvarova funkcija tehničkog sustava, ne dovodeći u pitanje točke 2.5.1. i 2.5.4., na te se kvarove primjenjuju sljedeći usklađeni projektni ciljevi: (a) ako postoji mogućnost da kvar dovede izravno do katastrofalne nesreće, povezani rizik ne mora se dodatno smanjiti ako je dokazano da je pojava kvara funkcije iznimno malo vjerojatna; (b) ako postoji mogućnost da kvar dovede izravno do kritične nesreće, povezani rizik ne mora se dodatno smanjiti ako je dokazano da je pojava kvara funkcije malo vjerojatna. Izbor između definicije (23) i definicije (35) ovisi o najizglednijoj posljedici kvara kojom se ugrožava sigurnost. 2.5.6 Ne dovodeći u pitanje točke 2.5.1. i 2.5.4., usklađeni projektni ciljevi utvrđeni u točki 2.5.5. upotrebljavaju se za projektiranje električnih i elektronskih tehničkih sustava te programabilnih elektronskih tehničkih sustava. To su najzahtjevniji projektni ciljevi čije se uzajamno priznavanje može tražiti. Ne upotrebljavaju se kao ukupni kvantitativni ciljevi za cijeli željeznički sustav države članice ni za projektiranje u potpunosti mehaničkih tehničkih sustava. Za mješovite tehničke sustave koji se sastoje od u potpunosti mehaničkog dijela te električnog, elektroničkog i programabilnog elektroničkog dijela, utvrđivanje hazarda provodi se u skladu s točkom 2.2.5. Hazardi koji proizlaze iz u potpunosti mehaničkog dijela ne nadziru se upotrebom usklađenih projektnih ciljeva utvrđenih u točki 2.5.5. 2.5.7 Rizik povezan s kvarovima funkcija tehničkih sustava iz točke 2.5.5. smatra se prihvatljivim ako su ispunjeni i sljedeći uvjeti: (a) dokazana je usklađenost s primjenjivim usklađenim projektnim ciljevima; (b) povezani sustavni kvarovi i sustavne pogreške nadziru se u skladu s postupcima za sigurnost i kvalitetu razmjernima usklađenom projektnom cilju primjenjivom na tehnički sustav koji se procjenjuje i definiranom u općeprihvaćenim odgovarajućim normama; (c) uvjeti primjene za sigurnu integraciju tehničkog sustava koji se procjenjuje u željeznički sustav utvrđuju se i popisuju u popisu hazarda u skladu s točkom 4. U skladu s točkom 1.2.2. ti uvjeti primjene prenose se na sudionika odgovornog za dokazivanje sigurne integracije.”
1.

Pododjeljak 3.1. (olovo) zamjenjuje se sljedećim: „3.1 Olovo 3.1.1 Sirovo mlijeko (6), toplinski obrađeno mlijeko i mlijeko za proizvodnju mliječnih proizvoda 0,020 3.1.2 Početna i prijelazna hrana za dojenčad stavljena na tržište kao prah (8) (29) 0,050 stavljena na tržište kao tekućina (8) (29) 0,010 3.1.3 Prerađena hrana na bazi žitarica i hrana za dojenčad i malu djecu (3) (29), osim one iz 3.1.5 0,050 3.1.4 Hrana za posebne medicinske potrebe (9) isključivo namijenjena dojenčadi i maloj djeci stavljena na tržište kao prah (29) 0,050 stavljena na tržište kao tekućina (29) 0,010 3.1.5 Pića za dojenčad i malu djecu označena i stavljena na tržište kao takva, osim onih iz 3.1.2 i 3.1.4 stavljena na tržište kao tekućina ili za rekonstituciju prema uputama proizvođača, uključujući voćne sokove (4) 0,030 za pripremu u obliku infuza ili kuhanjem u kipućoj tekućini (29) 1,50 3.1.6 Meso (osim iznutrica) goveda, ovaca, svinja i peradi (6) 0,10 3.1.7 Iznutrice goveda, ovaca, svinja i peradi (6) 0,50 3.1.8 Mišićno meso riba (24) (25) 0,30 3.1.9 Glavonošci (52) 0,30 3.1.10 Ljuskavci (26) (44) 0,50 3.1.11 Školjkaši (26) 1,50 3.1.12 Žitarice i mahunarke 0,20 3.1.13 Povrće osim lisnatih kupusnjača, turovca, lisnatog povrća i svježeg bilja, gljiva, morske trave i plodovitog povrća (27) (53) 0,10 3.1.14 Lisnate kupusnjače, turovac, lisnato povrće osim svježeg bilja i sljedećih gljiva Agaricus bisporus (plemenita pečurka ili šampinjon), Pleurotus ostreatus (bukovača), Lentinula edodes (shitake) (27) 0,30 3.1.15 Plodovito povrće slatki kukuruz (27) 0,10 osim slatkog kukuruza (27) 0,05 3.1.16 Voće, osim brusnica, ribiza, bazginih bobica i plodova planike (27) 0,10 3.1.17 Brusnice, ribiz, bazgine bobice i plodovi planike (27) 0,20 3.1.18 Masti i ulja, uključujući mliječnu mast 0,10 3.1.19 Voćni sokovi, rekonstituirani koncentrirani voćni sokovi i voćni nektari isključivo od bobičastog i ostalog sitnog voća (14) 0,05 od voća osim bobičastog i ostalog sitnog voća (14) 0,03 3.1.20 Vino (uključujući pjenušavo vino, osim likerskih vina), jabukovača, kruškovača i voćno vino (11) proizvodi proizvedeni od plodova berbe 2001. do berbe 2015. 0,20 proizvodi proizvedeni od plodova berbe 2016. nadalje 0,15 3.1.21 Aromatizirana vina, aromatizirana pića na bazi vina i aromatizirani kokteli na bazi vina (13) proizvodi proizvedeni od plodova berbe 2001. do berbe 2015. 0,20 proizvodi proizvedeni od plodova berbe 2016. nadalje 0,15 3.1.22 Dodaci prehrani (39) 3,0 3.1.23 Med 0,10”
(2)

Mjere su uvedene u obliku stope pristojbe ad valorem od 46,2 %, uz izuzetak trgovačkog društva Kiswire Qingdao, Ltd (0 %) te trgovačkih društava Ossen Innovation Materials Co. Joint Stock Company Ltd i Ossen Jiujiang Steel Wire Cable Co. Ltd (oba 31,1 %).
2.

Umeće se sljedeći članak 4.a: „Članak 4.a 1. Do 17. prosinca 2017. države članice Komisiji dostavljaju informacije o rezultatima analize provedene u skladu s postupcima predviđenima člankom 2. stavcima 3. i 4., a povezane s robom koja sadržava 30 % ili više mliječnih bjelančevina, kako je određeno u skladu s člankom 2. stavkom 4. te koja je deklarirana za carinjenje između 17. lipnja 2015. i 17. lipnja 2017. 2. Informacije iz stavka 1. šalju se u elektroničkom obliku i sadržavaju: (a) datum prihvaćanja carinske deklaracije; (b) količinu predmetne robe; (c) razvrstavanje predmetne robe u carinsku tarifu; (d) dodatnu deklariranu oznaku i, za robu na koju je primijenjena metoda analize utvrđena člankom 2. stavkom 3. točkom (c), dodatnu oznaku primjenjivu na temelju rezultata te metode; (e) udio mliječnih bjelančevina, utvrđen metodom analize iz članka 2. stavka 4.; (f) naznaku metode analize koja je primijenjena u svrhu određivanja udjela mliječne masti u skladu s člankom 2. stavkom 3.; (g) ukupni udio masti, utvrđen metodom analize iz članka 2. stavka 3. točke (a); (h) udio mliječne masti, utvrđen jednom od metoda analize iz članka 2. stavka 3.; (i) prema potrebi, vrstu masti koja nije mliječna mast sadržana u prerađenom poljoprivrednom proizvodu. 3. Na temelju informacija zaprimljenih od država članica u skladu sa stavcima 1. i 2., Komisija podnosi izvješće državama članicama o funkcioniranju postupka predviđenog člankom 2. stavkom 3. točkom (c). Komisija podnosi to izvješće do 17. lipnja 2018.” .
(23)

S obzirom na to da cilj ove Uredbe, a to je jačanje upravljanja ESS-om, ne mogu dostatno ostvariti države članice, nego se zbog zahtjeva za pouzdanim podacima uspostavljenog na razini Unije, on na bolji način može ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Uredba ne prelazi ono što je potrebno za ostvarivanje tog cilja.
(31)

S obzirom na to da cilj ove Uredbe, to jest ostvarenje unutarnjeg tržišta uvođenjem zajedničkih tehničkih zahtjeva za nova homologirana vozila opremljena sustavom eCall ugrađenim u vozilo koji se temelji na službi 112, ne mogu dostatno ostvariti države članice, nego se zbog njegova opsega on na bolji način može ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Uredba ne prelazi ono što je potrebno za ostvarivanje tog cilja.
Zhejiang Hehe Photovoltaic Glass Technology Co., Ltd;

Zhejiang Jiafu Glass Co., Ltd; Flat Solar Glass Group Co., Ltd; Zhejiang Jiafu Glass Co., Ltd;

29,3 %
(9)

S obzirom na to da postoji mogućnost negativnih učinaka na zdravlje povezanih s uporabom vrste Yohimbe (Pausinystalia yohimbe (K. Schum) Pierre ex Beille) i njezinih pripravaka u hrani, ali postoji znanstvena nesigurnost, tvar je potrebno staviti pod nadzor Unije i stoga ona treba biti uključena u dio C Priloga III. Uredbi (EZ) br. 1925/2006. Stoga se tijekom razdoblja nadzora Unije i dok se čeka na odluku treba li dopustiti uporabu tvari ili je na kraju razdoblja nadzora staviti u dio A ili dio B Priloga III. Uredbi (EZ) br. 1925/2006 i dalje trebaju primjenjivati nacionalne odredbe kojima se regulira uporaba vrste Yohimbe (Pausinystalia yohimbe (K. Schum) Pierre ex Beille) u hrani.
(1)

Prilog III. zamjenjuje se sljedećim tekstom: „PRILOG III. 1. POSEBNI ZAHTJEVI ZA OZNAČIVANJE ODREĐENIH DODATAKA I PREMIKSA (a) Zootehnički dodaci, kokcidiostatici i histomonostatici: — datum isteka roka valjanosti ili rok trajanja od dana proizvodnje, — upute za korištenje, i — koncentracija. (b) Enzimi, uz gore navedene oznake: — poseban naziv aktivne tvari ili komponenata u skladu s njihovom enzimskom aktivnošću, sukladno dobivenom odobrenju, — identifikacijski broj Međunarodne udruge za biokemiju, i — umjesto koncentracije: jedinice aktivnosti (jedinice po gramu ili jedinice aktivnosti po mililitru). (c) Mikroorganizmi: — datum isteka roka valjanosti ili rok trajanja od dana proizvodnje, — upute za korištenje, — identifikacijski broj soja, i — broj jedinica koje stvaraju kolonije po gramu. (d) Nutritivni dodaci: — razina aktivne tvari, i — datum isteka roka valjanosti ili rok trajanja od dana proizvodnje. (e) Tehnološki i osjetilni dodaci uz izuzetak aromatskih tvari: — razina aktivne tvari. (f) Aromatske tvari: — ugrađeni udio u premiksima. 2. DODATNI ZAHTJEVI U POGLEDU OZNAČIVANJA I INFORMIRANJA ZA ODREĐENE ADITIVE KOJI SE SASTOJE OD PRIPRAVAKA I PREMIKSE KOJI SADRŽAVAJU TAKVE PRIPRAVKE. (a) Dodaci koji pripadaju kategorijama iz članka 6. stavka 1. točaka (a), (b) i (c) i koji se sastoje od pripravaka: i. na ambalaži ili spremniku poseban naziv, identifikacijski broj i razina svih tehnoloških dodataka sadržanih u pripravku, za koje su najveće količine utvrđene u odgovarajućem odobrenju; ii. sljedeće informacije upotrebom bilo kojeg sredstva pisane komunikacije ili uz pripravak: — poseban naziv i identifikacijski broj svih tehnoloških dodataka sadržanih u pripravku, i — naziv svih drugih tvari ili proizvoda sadržanih u pripravku, navedeni prema silaznom redoslijedu mase. (b) Premiksi koji pripadaju kategorijama iz članka 6. stavka 1. točaka (a), (b) i (c) i koji se sastoje od pripravaka: i. kada je to prikladno na ambalaži ili spremniku oznaka da premiks sadržava tehnološke dodatke uključene u pripravke dodataka za koje su najveće količine utvrđene u odgovarajućem odobrenju; ii. na zahtjev kupca ili korisnika informacije o posebnom nazivu, identifikacijskom broju i razini svih tehnoloških dodataka iz točke ii. ovog stavka uključenih u pripravke dodataka.”